สวัสดีค่ะมีอาการเวียนหัวพร้อมกับมีความรู้สึกอยากอ้วกมาสองวันแล้วคือเย็นวันอาทิตย์และเย็นวันจันทร์ก่อนหน้านั้นมีอาการจุกท้องเหมือนอาหารไม่ค่อยย่อยด้วยค่ะพอช่วงกลางคืนของวันจันทร์ที่เข้านอนรู้สึกเเน่นอยากอ้วกมากทีนี้ตื่นมาเข้าห้องน้ำช่วงหกโมงเช้ามีไข้ขึ้นปวดตัวไปหมดค่ะหนูเลยงงว่าจะเป็นอะไรกันแน่ขอสอบถามคุณหน่อยนะคะว่าอาการแบบนี้เป็นอะไรได้บ้าง
สวัสดีค่ะ อาการมีไข้ เวียนหัว อยากจะอาเจียน จุกแน่นท้องนั้น อาจจะเกิดจากลำไส้อักเสบและติดเชื้อจากการมีอาหารเป็นพิษ คือการรับประทานอาหารที่ไม่สุกสะอาด อาจมีปวดท้องบิดๆร่วมด้วยได้ หรือถ้ามีแค่อาเจียน จุกท้อง ไม่มีไข้ อาจจะเป็นภาวะกระเพาะอาหารอักเสบ แผลในกระเพาะอาหาร กรดไหลย้อนได้เบื้องต้นกินยาลดไข้ ถ้ารู้สึกว่ามีไข้ ได้ทุก 4-6 ชั่วโมง เช็ดตัว กินยาลดอาการคลื่นไส้อาเจียนได้ รับประทานอาหารสุกสะอาดย่อยง่ายๆควรไปพบแพทย์หากคลื่นไส้มาก กินได้น้อย ไข้สูง อ่อนเพลีย เพราะอาจต้องตรวจดูว่ามีการติดเชื้อรุนแรงที่ต้องได้สารน้ำหรือยาฆ่าเชื้อร่วมด้วยหรือไม่